السلام عليكم ورحمة الله وبركاته اعوذ بالله السميع العليم من الشيطان الرجيم. بسم الله الرحمن الرحيم الحمد لله رب العالمين والصلاة والسلام على اشرف المرسلين سيدنا محمد وعلى اله وصحبه ومن تبعهم باحسان الى يوم الدين اما بعد
اه ما زلنا حبينا سويا مع منزلة الخوف التي قال عنها ابن القيم رحمه الله انها من اجل منازل السائرين الى الله سبحانه وتعالى. قال وهي من انفع المنازل للقلب
من ساعة ما بدأت الكلام معكم عن الخوف من الدرس الماضي ويعلم الله سبحانه وتعالى الاسبوع اللي فات ده كان بيعدي على الواحد ازاي لان كلهم بتستشعر معاني في الدين جديدة انت ما كنتش عايشها اصلا
وبتستشعر ان في عندنا مقامات كبيرة جدا في الدين هي نافعة جدا لنا. واحنا ما كناش واخدين بالنا منها احنا كنا لما بنسمع كلمة الخوف كنا بنخاف ويمكن بعضكم قال لي انا لو كنت بسمع كلمة خوف
كنت بقفل الدرس. ولو حد عامل بس مباشر انا بقفله. لان كلمة خوف في حد ذاتها الانطباعات بتاعتها عندنا مع ان سبحان الله كلمة الخوف عبادة من اجل العبادات عبادة جميلة
يوم ما يكون الانسان منا فعلا بيخاف من ربنا سبحانه وتعالى والله يا اخوانا اسمعوها انا العمر ده انا حاسه من الاسبوع اللي فات ان اجمل شيء في الحياة انك تخاف ربنا
والله اجمل شيء في الكون كله انك تخاف ربنا ولو عايزني ابرهن لك على الامر ده. عايز اسألك سؤال. اسعد لحزات حياتك اللي بتمر بك في الدنيا كلها. امتى تقول ايه في رمضان
اقول لك امتى ؟ تقول لي بعد صلاة التهجد بقى في العشر تيام الاواخر كده اقول لك امتى تقول والشيخ عمال يدعي ويقول اللهم قنا عذابك يوم تبعث عبادك يا رب
افتحوا بابك. يا رب اختم هذه الليلة برضوانك. والعتق من نيرانك. اول ما قال والعتق من نيرانك. كل المسجد ايه اللي حصل قعدنا نعيط وسبحان الله احنا خارجين بعد الموطن ده او الموقف ده خارجين مبسوطين كلنا ان احنا
تبنا بفضل الله اتحركت وخافت من ربنا. صح انا بقولها لك والله فعلا اسعد لحظات حياة الانسان. هي اللحظات اللي ربنا سبحانه وتعالى يقذف فيها في قلب العبد مقام الخوف
اسعد اللحظات اللي تمر عليك. يوم ما تتعرض لفتنة من اشد الفتن وخلاص انت اوشكت انك تقع في الفتنة لولا ان الله عز وجل تولاك. وقذف في قلبك الخوف فرجعت. فانت راجع بيتك بعد ما انتصرت
على شهوة من الشهوات. بسبب انك كنت خايف من ربنا سبحانه وتعالى. رجعت بيتك انت حاسس انك فرحان فرحان ليه؟ انك سبت حاجة لله بسبب الخوف ودي اسعد لحظات بتمر علينا كلنا
اللحظة اللي الانسان كده بيستشعر انه فضل ربنا على اي حد وعلى اي حاجة. ودي ما جتش الا من لحظة خوف واسمعوها مني يا اخواني بل اسعد لحظة في دنيتك واخرتك يوم ما ربنا يجازيك على لحظة
خوف نزلت في قلبك. يوم ما تكون بين ايدين ربنا سبحانه وتعالى ودي فعلا لحزة السعادة الحقيقية يوم ما كل حد من اهل الجنة يدخل الجنة. يعرف منزله في الجنة. انا عارف خلاص بيتي هنا
ويدخلهم الجنة ايه؟ ها؟ يعني ايه رفع لهم؟ كل واحد داخل عارف حتة الارض بتاعته فين؟ والقصر بتاعه فين؟ ومكانه فين هو رايح فين ؟ يوم ما كل واحد يكون ولي عنده قصر صغير كده في الجنة الا انت. يوم ان ينادي الجليل عليك
على رؤوس الاشهاد يوم القيامة فلان تعال. ليه يا رب؟ قد اعددت لك في الجنة ما لا عين رأت سمعت يا فلان تعال اعددت لك في الجنة درجتين اعددت لك في الجنة جنتين
اين انت؟ ربنا سبحانه وتعالى ما جعلش لك مقام معلوم في الجنة. ولكن جعل لك جنتين في الجنة انزل الله سورة كاملة لوصف هاتين الجنتين. سورة الرحمن وصف الجنة كله لواحد في يوم من الايام خاف ربنا. بسم الله الرحمن الرحيم. ولمن خاف
مقام ربه ها؟ هي دي السعادة. هي دي السعادة. يوم ما يتنادى. احمد اطلع. ابراهيم اطلع. سمية شيماء محمد مريم اطلعوا. كله يطلع. يلا تعالوا. انتم مع بعض خشوا الجنان اللي انا
جنان خاصة جنان خاصة. اعدها الله سبحانه وتعالى لكم انتم. بس. دي منزلة خاصة في الجنة مش لاقي حد. يا ابني فينك انت؟ يا ابني لك انت هي دي السعادة. وهي دي الفرحة. يوم ما تحس بالفعل ان ربنا بيجازيك على لحظة نزل فيها الخوف الى قلبك
بك فتركت محبوبا لله. سبت حاجة انت بتحبها علشان ربنا. التكريم في اليوم ده تكريم عظيم التكريم في اليوم ده تكريم عظيم. صدق الحسن والسدي وغيرهم من اهل التفسير. لما كانوا بيتكلموا عن
الميزان ووصف الميزان وعظمة الميزان يوم القيامة. فقالوا ان هذا الميزان العظيم. هذا الميزان العظيم من اثقل ما يوضع فيه يوم القيامة هي دمعة نزلت من عينك خشية لربك يوم القيامة بتبقى واقف بين ايدين ربنا وقلوب الناس كلها. في حالة رعب وخوف وهلع. لان حسنة قصاد السيئة
وانت شايف الكفتين عمالين يتأرجحوا بين ايديك وانت مش عارف انت فين. وتفاجأ فترة الشباب سيئات سيئات سيئات سيئات سيئات سيدات كتير جدا كفة السيئات رجحت ولحظة من اللحظات. انت وقفت فيها بينك وبين نفسك بصدق
قدام زنب انت مداوم عليه بصدق وبكيت من خشية الله وقلت لحد امتى هفضل كده لحد امتى يكون اسير نفسي؟ واسير شهوتي واسير لشيطاني واسير للذنب. لحد امتى مش هخاف من ربنا؟ لحد امتى مش هخاف
حكم قوم الله سبحانه وتعالى. لحد امتى مش هخاف؟ وقت وقوفي بين ايدين ربنا يوم القيامة وربنا بيسألني عن الذنب ده جسمك قشعر. جسمك ارتجف من الخوف. عينك بدأت تدمع من خشية الله. الدمعة دي
ان هي تطير سنين طويلة سيئات انت عملتها. وهي دي الفرحة. يا فرحتك في اليوم ده يوم القيامة مع الاهوال العظام اللي فيه. مع شدة غضب الله سبحانه وتعالى في هذا اليوم. مع شدة الغضب اللي خلى
كل الانبياء في اليوم ده يقولوا نفسي نفسي. اذهبوا الى غيري. مع شدة الاهوال اللي بيكبدها اهل الناس في قبل الناس في هذا اليوم الفرحة الحقيقية انك تبعث في هذا اليوم امن مطمئن
هي دي الفرحة. الفرحة ان ربنا سبحانه وتعالى يقول لك ما تخافش. لا خوف عليكم اليوم ولا انتم تحزنون. انتم حبوا لتخافوا ولا تحزنوا. انتم النهاردة يوم تكريم بالنسبة لكم. الناس كلها في حالة من الرعب والخوف والهلع. انت امن
المهم انا كنت بخاف ربنا سبحانه. الخوف في عبادة جميلة. الخوف في عبادة جميلة الخوف لما بينزل في القلب يدينا ست حاجات اوعوا تنسوهم وهذه هي عظمة هذا المقام ازا نزل الخوف في قلبك اعطاك ستا من النعم. هي من اعظم النعم على الاطلاق
النعمة الاولى انكسار القلب اللي هو اجل عبادة عند الله اللي هي حقيقة الدين انك لما تذنب ذنب تفضل اسبوع كامل مش عارف تبلع ريقك من الالم اللي جواك ولما الهموم تبقى محيطة بك من كل حتة
وكل اما تمشي في مكان تجد قلة توفيق. وانت عارف ان ده بسبب الذنب سيقذف الله في قلبك المعنى ده. ازا كان ده انت مش متحمله في الدنيا. امال الاخرة وضعها ايه
كان يملك الانسان منا الا ان ينكس رأسه وتبكي عينه وتبكي عينه. ويسأل ربه سبحانه وتعالى الخروج من الموقف ده الانكسار ده قيمته عند ربنا كبيرة جدا والله يا اخوانا الانكسار ده اهو انتم عند ربنا كبيرة جدا. ما يجيش الانكسار ده الا بعد خوف
لما تحس ان انت مش حمل عقوبة لما تحس ان انت مش قد ان في يوم من الايام ربنا سبحانه وتعالى ينزل عليك عذاب. ينزل عليك عذاب ينكسر القلب كل الابواب اللي تدخل الجنة مزدحمة عليها ناس كتير
درس علم شوفوا انتم عاملين ازاي من اول المسجد لاخره. والبنات هناك عاملين ازاي؟ من اول مسجد لاخره. كتير صلاة المغرب شف صلى قد ايه ولكن اقرب باب تخش منه واللي واقف عليه قليل باب الانكسار
اللي كان بيسميه ابن القيم رحمه الله وهذا هو صلب الدين اساس الدين ان قلبك مكسور بين ايدين ربنا وهذا لا يأتي الا بعد خوف لما عمر رضي الله عنه كما يحكي ابن عمر
ان عمر وهو بيموت يقول ابن عمر فوضع ابي رأسه على فخذي واخذ يتكلم قال ثم نظر اليه وقال يا ابن عمر ضهر رأس عمر على الارض. حط نص عمر في الارض
اخذ يبكي ويقول يا ويلي وويل امي ان لم يرحمني ربي الانكسار ده اهو بس الانكسار ده وبس غالي قوي عند ربنا. عارف والله ان كل واحد فينا انا اولكم
انا لي زنب تاعبني جدا تاعبني جدا والله يا اخوانا لو انكسرنا بين ايدين ربنا ويكأن هذا الذنب لم يكن ابدا في حياتك ثمرة التانية تعظيم الانسان منا لذنبه لما تخاف
ما عدش عندك حاجة اسمها احتقار ذنب ما عادش حاجة في قلبك اسمها اصل انا احسن من فلان. ما عدش حاجة عندك آآ يعني انا عملت ايه يعني؟ ابدا الخوف لما بينزل في القلب بيخلي الذنب عظيم. وده شيء نافع لنا جدا. عارفين ليه؟ كل اما
انسان منا بيرى ان الذنب بتاعه عظيم. هذا الذنب يهون جدا عند الله قال كعب الاحبار وان العبد ليذنب الذنب فيرى انه عظيما. الذنب ده حدس انه حاجة كبيرة جدا. فيحدث له من التوبة والاستغفار
والندامة حتى يكون هذا الذنب من انفع الحسنات له يوم القيامة ابو هريرة بيقول وان العبد ليذنب الذنب فيقول في نفسه والله لا ازال منك مشفق انا خايف اوي من الذنب ده. والله اني لمنك مشفق حتى يبعثه الله يوم القيامة امنا
طب هو عمل ذنب؟ الذنب يبقى معه امان؟ لا ولكن الخوف لما نزل جوة القلب حول عقوبة الذنب لامن وامان من الله سبحانه وتعالى تعال قال ابن القيم وان الرجل ليذنب الذنب
فليعظموا وينكسر معه ولا يزال حزينا بسببه حتى يقول شيطانه يا ليتني لم اوقعه في الذنب قيمة الخوف اللي بيخلي الذنب عندك عظيم. فلا تزال تتوب وتستغفر وتشفق فتأمن به يوم القيامة. تلاتة
قيمة الخوف انه بيخليك دايما تهتم اهتمام عظيم. بتحسين العمل بين ايدين ربنا سبحانه وتعالى بسم الله الرحمن الرحيم. والذين يؤتون ما اتوا وايه؟ ها وقلوبهم وجلة. السيدة عائشة بتقول يا رسول الله هو ده
اللي بيزني وبيسرق قال لها لأ يا ابنة الصديق. ولكنه رجل يصلي ويصوم ويزكي ويخشى الا ايه؟ ها؟ الا يقبل منه. تلاقيه سبحان الله! بعض الناس يا اخوانا بعض الشباب بعد ما بيصلي بيطلع من المسجد حاسس ان هو انا ده انا ده انا بصلي
لا يهتم ابدا بقلبه. ولا يهتم بتحسين وتجويد هذا العمل بعد كده. ولا يهتم بمراعاة النية ومراجعة النية ولا يهتم ان الصلاة دي تكون فعلا خارجة في احسن صورها. لان دخل قلبه العشب والغرور. انما اللي نزل في مقام
من الله سبحانه وتعالى تلاقيه دايما خايف من العمل اللي بيعمله. فلو صلى النهاردة صلاة لو صلى النهاردة فرض الصلاة هو حريص جدا قبل ما يخش الصلاة. علشان الصلاة تقبل عند الله سبحانه وتعالى. انه ربنا هيسألني اولا على النية. انا هصلي
ان انا ارضي الله سبحانه وتعالى واسقط الفرض اللي ربنا كتبه علي ويحصل كذا وكذا وكذا فتلاقيه داخل قبل الصلاة عينه على الايه على النية لان هي بداية العمل. تلاقيه وهو داخل الصلاة داخل الصلاة بيرتعش
علي ابن الحسين انت ليه لما بتقوم للصلاة وشك بيصفر؟ قال اولا تدرون بين يدي من اقف؟ انتم مش عارفين بين ايدين مين؟ ويقف في الصلاة خاشعا متواضعا. حريص انه يجود قراءته. وحريص انه يجود الادعية اللي بيقولها. حريص انه يجود اذكار
حريص انه يعرف ايه السنن والمستحبات في الصلاة علشان يعملها؟ علشان العبادة دي تبقى فعلا تليق بجلال الله فاللي بيخاف حريص جدا مش على العمل. ده حريص جدا على الايه؟ حريص جدا على ايه؟ على جودة العمل. انا عايز العمل اللي يطلع
مني لربنا في احسن صورة واكمل صورة. وبعد الصلاة يعني كل ده قبل الصلاة واثناء الصلاة. طب وبعد الصلاة؟ يا رب تقبل مني يا رب عارف ان انا مقصر وعارف ان دي عبادة لا تليق بك. بس يا رب تقبل مني عبادتي. وتقبل مني طاعتي. يؤتون ما اتى وايك وقلوبهم وجلة
هو حريص على يا رب فهمتم ليه كان السلف قبل رمضان بست شهور يدعوا ان ربنا يبلغهم رمضان وبعد ما اجتهدوا في رمضان الاجتهاد العظيم يقعدوا ست شهور يقولوا يا رب تقبل منا رمضان بقى
ليه ؟ خايف يا رب اجعل العمل ده خالص لوجهك تلاقيه سبحان الله يروح يتصدق مش بعد ما يتصدق بقى يزل يا عيني الفقير. ها شفت انا اه الحاجة اللي انا جبتها لك حلوة ها؟ حلوة؟ على فكرة ان اللي انا باجيبه في بيتي على فكرة
آآ اكيد عجبتك صح؟ طب ومش عارف ايه آآ ده انا قايل له اصلا وهو بيقطع لك حتة اللحمة كده انا عايز حتة آآ عرق التربيانكو يبقى اصل انا رايح اوديه
حد فقير ساكن في الشارع ده اهو كانت عمارة عن يمين الدور الاول على الشاي على اليمين هو دماغه مش في ده ولكن دماغه الاساسية وتركيزه الاساسي انه بيدور على عمل خفي يكون بينه وبين ربنا
وبعد ما يعمل عمل يفتكر قول الله عز وجل انما يتقبل الله منه فتلاقيه مكسور بعد العمل يقول يا رب تقبل مني يا رب تقبل مني. يا رب اعني. ثمرة رابعة. يجتنب المحارم
دي قيمة الخوف دي قيمة الخوف عارفين يا اخواننا وانت راكب عربيتك على طريق سريع ربنا يا رب يسلمكم ويسلم كل المسلمين يا رب. واحد ماشي على طريق سريع لعب عربية وعينه في يوم من الايام غفلت فما عدش شايف. فمرة واحدة جايبه يحاسب حاسب حاسب ويلاقي قدامه تريلة في اول حاجة
بيعملها بيعمل ايه؟ ها؟ بيفرمل والفرملة دي يعني هي اللي منعته من الايه؟ ها؟ من الحادسة. عمرك شفت عربية تمشي بامان من غير فرامل؟ الفرامل اللي عندنا مقام الخوف الفرامل اللي عندنا مقام الخوف. اللي بتحمينا والعياذ بالله من الكوارث. كل اما يملى الخوف قلب الانسان
سبحان الله! يكون هو الفرملة اللي توقفه في لحظة غفلة قلب او غفلة بصيرة. لما القلب نام في يوم من الايام ثياب منشغل بشهواته. القلب مش شايف. ييجي الخوف لما ينزل جوة القلب اقول له لأ حاسب اقف. لا تعمل حادسة
شف ربنا سبحانه وتعالى بيقول بسم الله الرحمن الرحيم واما من خاف مقام ربه ها؟ ونهى النفس عن الهوى. النفس مع الهوا والشهوة عميا ما بتشوفش. دي طبيعة النفس. النفس بتحب الشهوة وبتحب الهوى. فهي دايما تحب
انت تكون اعمى عن مواطن الشهوات والهوا علشان تسرح في الشهوات براحتها. بس اللي يفوقها دايما ويقول لها لأ. انت لازم تشوفي. هو طيب الخوف علشان كده كان ابن الجوزي رحمه الله الامام المربي يقول والله ما نزل الخوف في قلب الا احرق فيه
الشهوات. اول ما ينزل يحرق مواطن الشهوات جوة القلب فخلاص القلب متيقظ. القلب شايف ما ينفعش ان احنا في يوم من الايام نعمل حاجة غلط الثمرة الساتة ودي من اجل الثمرات الخمسة
الثمرة الخامسة ودي من اجل الثمرات ان هذا الخوف يا اخواني دافع الانسان دائما الى الندم على ما فات والاستغفار لذنوب فاتت عارفين قول الله سبحانه وتعالى وازلفت الجنة للمتقين غير بعيد. هذا ما توعدون لكل اواب حفيظ
من خشي الرحمن بالغيب وجاء ايه؟ بقلب منيب. ايه القلب المنيب؟ القلب المنيب ده هو القلب الخائف القلب اللي بيخاف. طب يعني ايه منيب؟ كل شوية يخبط عليك كده. فاكر الذنب الفلاني؟ اه. تب بقى
فاكر لما كنت في الجامعة وماشي في الشارع فشفت كذا؟ اه. ارجع بقى. طب كذا اه تب استغفر. دي قيمة الخوف الخوف دايما دافع دائم مستمر للانسان منا يتوب ويستغفر ويرجع الى الله سبحانه وتعالى. الثورة الساتة والاخيرة
ودي من اجل ثمرات الخوف على الاطلاق انه يقذف في قلبك انك مراقب انك مراقب وده للعلماء في صلب قول الله عز وجل ولمن خاف مقام ربه ها؟ جنتان يعني ايه خوف مقام ربه
يعني ايه مقام ربه قال اهل التفسير اي خاف قيومية الله عليه. يعني ايه خاف قيومية الله عليه؟ اي خاف مراقبة الله له خوف من نظر الله له. خاف من سماع الله لكلامه. خاف من اطلاع الله على افعاله. فالخاء خاف
دائما حاسس انه مراقب. واقرب شيء يا اخوانا يوصلك لبر السلامة. انك تستشعر دايما انك متراقب طول ما الانسان منا حاطط كاميرات مراقبة في المكتب علشان يشوف اللي عنده شغالين ولا لأ لا يمكن يلعبوا. ولا يمكن واحد منهم
فضل ما هو قاعد يعمل تسويق معين على آآ الكمبيوتر قاعد يلعب مسلا لا يمكن يلعب. لانه شايف ان الكاميرا متركزة على ايه ؟ عليه وعلى شاشة الكمبيوتر في اكتر حاجة تخلي الانسان فعلا ماشي صح انه يستشعر يستشعر انه مراقب. وهذا لا يأتي الا بسبب ثمرة الايه؟ ثمرة الخلق
برجات الخوف يقول ابن القيم رحمه الله وهو على ثلاث درجات الخوف تلات درجات اما الدرجة الاولى فهو خوف العقوبة اول درجة خوف الايه؟ خوف العقوبة. وهو الذي يصح به الايمان. وهو خوف عامة الناس
انك تخاف لما اذنبت ان العقوبة تنزل انك عملت ذنب من قيمة كم يوم كده سبحان الله انا لقيت اللي بيخبط على باب بيتك الحق بسرعة فيه حاجة فيه كارسة تحت. خير يا جماعة
ده والله العربية ازازها متكسر والحاجات اللي فيها مسروقة انت نازل كل اللي بتفكر فيه انا عارف ان ده كان بسبب ايه؟ بسبب اللي انا كنت بعمله من شوية. انا عارف والله العظيم عارف
انك سبحان الله انك بتبحس على التليفون بتاعك على حاجة غلط وما كانش فيه نت وهو بيكتب لك قال لك ان ما فيش شبكة نزلت رحت مشوار وجيت وعملته قاعد في البيت زوجتك ماسكة التليفون الشبكة جت. فبالتالي
عمل ايه ؟ اشتغل. فلما اشتغل قال لك في نتائج بحس انت كنت عاملها من شوية لسة جاي حالا. فزوجتك تبص نتايج بس كانت عن ايه وتكون الفضيحة. اصل الستارة اترفعت. وساعتها تبص لك كده
لي ليه تعمل كده وانت ساعتها انت مش عارف اصلا تتكلم انت مش بتفكر دلوقتي في موقفك قدام زوجتك انت بتفكر في الذنب اللي انت عملته ورفع الله الستر عنك
ان اعز اصحابك يموت ويتصل علي ويقول لي انا فتحت له بيتي المعصية جديدة وحاسس ان انا شايل الذنب انا مش عارف اقول لربنا ايه. طب وهو بعد ما مات على الذنب هيقول لربنا ايه
اللي مات على الذنب ده هيقول لربنا ايه اللي يوم القيامة يبعث بين ايدين ربنا على الذنب. هيقول لربنا ايه مفتش تموين لسه قايلين خبره من قيمة كم يوم مكشوف قدام الدنيا كلها والجرايد مصوراه والدنيا كلها مقلوبة ساري اتنين مليون جنيه
يا ترى شكله ايه قدام اهله دلوقتي والخزي والعار اللي اصاب اهله واصابه. امال يوم القيامة لما يقف بين ايدين ربنا سبحانه وتعالى ويعرض عليه ما فعل في الدنيا اعمل ايه
الخوف دايما بيتورد من ذكر العقوبة انك تمشي في طريق عمل مرة واتنين وتلاتة واربعة. وتترفض مرة واتنين وتلاتة واربعة وانت عارف ان ده بسبب ذنب انت عملته انه يحال بينك وبين البنت اللي انت بتحبها. ويفرق بينكما. وابوها يقول على جستي انك في يوم من الايام تبقى جوزها
وانت عارف ان ده كان في يوم من الايام. بسبب انك خرجت معها مرة في الحرام ان الانسان منا قلبه يتملى خوف لما يتذكر العقوبة ابن مسعود مر في يوم من الايام في المدينة على المكان اللي كان فيه الحدادين
حبيت يعني يعني نار يعني نار شديدة. علشان الحديد بيتحط جواها علشان يتشكل. يعني الحديد بيحمر ويبدأ يلين مع الحداد ابن مسعود يعدي في يوم من الايام فيبص فينظر بس للنار والحديد فيها بيلين بهذه الصورة فيبكي
سعود يقولوه بتبكي ليه ؟ قال والله تذكرت النار. دي نار الدنيا اللي احنا ما نتحملهاش. ما النار الاخرة شكلها ايه ان سفيان الثوري قاعد مع طلبة العلم عمال يعلمهم الحديث. وكان بالليل ومولع السراج اللي كان بيتزود بالزيت
الزيت خلص. السراج اطفى. الدنيا ضلمت. مم. ظلام شديد عالمية وجابوا الزيت وغيروا الزيت ونوروا السراج مرة تانية. لقوا سفيان السوري صدره كله غرقان مية. ايه ده؟ تبكي ليه؟ قال لهم والله انا افتكرت بس يوم
هتحط في كوبري لوحدك فتذكرت ظلمة القبر هذا الخوف اللي ملا قلوبهم خوف العقوبة. سواء عقوبة الدنيا او عقوبة الاخرة. الخوف ده اللي ملا قلوب هؤلاء دفعهم ان هم داقوا طعم الحياة. لان هم لما خافوا فروا ولما
وفروا فروا لمن؟ لاله الخالق الرحيم سبحانه وتعالى. فلما رأى من قلوبهم الفرار اليه اواهم اليه وقربهم واكرمهم ورفع من قدرهم فالخوف ده بيسميه ابن القيم رحمه الله خوف في العمة. كل الناس عندها الخوف ده. كل الناس عندها الخوف ده
قال واما الدرجة الثانية من درجات الخوف قال فهو خوف المكر من في جريان الانفاس يعني ايه في واحد ربنا سبحانه وتعالى فتح عليه قوي في قيام الليل ونفسه ربنا سبحانه وتعالى يديم عليه النعمة دي. وخايف انه في يوم من الايام يحرم من قيام الليل. فهو هنا مش خوف عقوبة ده خوف ان الطاعة ايه؟ ها
تسلب هو خايف ده ده خوف بقى ده خوف الخواص. ده خوف انسان ربنا اكرمه جدا ان ربنا رزقه العين الدامعة. زي ما شف منكم ما شاء الله شباب زي الفل بيبكي
هو خوفه المرة دي ان الحياة العظيمة اللي عايش فيها حياة الانس بالله. حياة الفرحة بربنا. طعم الحياة الجميلة اللي هو عايشها او للبنت عايشاها. يا رب يا رب خفها
يا رب لا اسلب هذه النعمة البنت اللي ما شاء الله جاية من من سفر طويل. جايبة معها زوجها او اخوها او والدها. علشان تحضر الدرس. وهي تحضر الدرس حاسة ان الدرس
جنتها فرحتها سعادتها بتبقى خارجة من الدرس بني ادم تاني. الخوف عند الخواص خوف من السلب يا رب ما تسلبنيش النعمة دي. زي ما للاسف كتير من الشباب كتير من الشباب كان على طاعة وعبادة وقرب من
النار بعيدة عن المعصية. بدأت عنده المفاهيم والافكار تتغير. عادي ان احنا نسمع اغنية. ايه المشكلة؟ يا عم دي محل نزاع علي. ايه المشكلة ان انا انظر لواحدة يعني؟ ما هو النظر من الشهوة. عادي. ايه المشكلة ان يبقى في اجتماعات واختلاط
بين الاولاد والبنات والشغل الجامعة ده حتى في العمل الخيري عادي. رغم ان دي مبادئ كانت من البداية عنده دي كلها محرمات ما ينفعش. ولكن بدأت الامور تتغير فبدأ يتسند. كان زمان لما يعمل الذنب يتوجع
كان زمان لما يعمل الزنب يبقى متألم. يبقى مخنوق. دلوقتي هو مش حاسس اصلا. يعمل ذنب ورا التاني ورا التالت ومش دلوقتي بيعمل حفلات اغاني. دلوقتي بيعمل حفلات اغاني. دلوقتي بيعمل سفريات اولاد
وبنات وعادي ما هو ربنا فاتح علي. خوفي الخاصة خوف من السلب الخوف ده اللي انتم بتستشهدوه دايما في نهاية رمضان. يا شيخ المعاني الجميلة اللي عشناها في رمضان لرقة القلب ودمع العين والقلوب الرقيقة
القلوب الموصولة بالله احنا مش عايزين ده يضيع بعد رمضان. ده نوع تاني من انواع الخوف. وهو خوف الايه؟ خوف المكر. انك تسلب تسلب معاني الايمان وانت مش واخد بالك
وده بيدفع الانسان انه يحافظ دايما على عبادته وطاعته. ويجعل بينه وبين الحرام حجاب كبير او حاجز ضخم كده ما ينفعش اعديه لان انا لو عديت وانا خلاص دخلت في الحرام. واما النوع التالت من انواع الخوف وهو من اجل انواع الخوف
اللي قال عنه شيخ الاسلام ابن القيم رحمه الله والدرجة الثالثة وهي درجة خواص الخواص. وهو خوف الهيبة والجلال خوف المحبة خوف المقام انا مش خايف من عذاب ربنا انا مش بفكر في العزاب ولا في العقوبة. طب مأمورين ان احنا نخاف من العذاب والعقوبة. ولكن اللي شاغل تفكيره الان
ده ربي اللي انا باحبه ازاي اعصيها جلال الله وعظمة الله. ازاي يطلع علي وانا بعصيه؟ وده اللي ربنا ذكره كثيرا في القرآن. واما من ها؟ هو الخوف اللي عنده خوف تعظيم لله سبحانه وتعالى. خوف اجلال لمقام الله سبحانه
تعالى ولقدر الله سبحانه وتعالى عفوا خفت خوف من قدر الله سبحانه وتعالى. واما من خاف مقام ربه ونهى النفس عن الهوى مقام ربه. الخوف ده زي ما ابن القيم بيقول هو خوف ممزوق بحاجتين حب وتعظيم
خوف من الزوج بايه؟ ها؟ بحب وتعظيم. لانك بتحبه قوي فما ينفعش انك تعصيه. فانت خايف تعصيه. لان مقام ربنا ما ينفعش وتعظيمك لله سبحانه وتعالى ما ينفعش انك تعصيه. فما عدش الخوف النهاردة موجه للعقوبة ولا عادل خوف موجه للطاعة اللي انت خايف
ولكن اصبح الخوف خوف من مين؟ من الله سبحانه وتعالى وده كان دعاء النبي صلى الله عليه وسلم اللهم اني اعوذ برضاك من وبمعافاتك من وبك منك. وبك انك لا احصي ثناء عليك
انت كما اثنيت على نفسك عايز الخوف اللي يبقى موجود جوانا خوف الفطرة ان ربنا سبحانه وتعالى وضعه في قلب كل واحد فيكم. ابدا وفي الفترة ده اللي عودك دايما تيجي تبص لبنت لا حرام ربنا شايفني انا خايف من ربنا
يجي لك فلوس حرام؟ لا لا لا يا عم انا خايف من ربنا. تعال نعمل كده. لا يا عم انا خايف من ربنا. خليهم يقولوا عليك اللي يقولوه بس اهم حاجة الكلمة دهي
انا خايف من ربنا. الكلمة دي اللي اللي ترفع قدرك جدا عند ربنا كلمة يوسف وكلمة واحد من اللي هيكون في ظل العرش يوم في ظل عرش الرحمن يوم لا ظل الا ظله. ورجل دعته امرأة ذات منصب ومال وجمال فقال اني انا خايف من
خالد ده شعارك يا ابني والله. دي نصيحتي لك شعارك في الدنيا احنا بنخاف من ربنا سبحانه وتعالى الخوف ده اللي يملأ قلوب الخلق طمأنينة وامن وامان لما لما حصل الاحتلال الانجليزي لمصر
وجم بالطيارات وبيضربوا خلاص احنا ضحنا دي طيارات فبيسألوا حد من ابائنا الكرام اللي لسة على الفطرة ارد طياراته حاجات بتطير في السما وبتنزل قنابل فقال لهم هي الطيارات دي فوق ربنا ولا تحت ربنا
خوف خوفك من ربنا. نعم. اللي يديك المعنى ده ان كل شيء في الدنيا هان خايف من ربنا الخوف اللي اللي ملأ قلب السحرة لما يقول الفرعون اقض ما انت قاض. اللي انت عايز تعمله اعمله. الخوف من ربنا هو الخوف الوحيد اللي يجيب لك امن
لما جابوا الامام الاوزاعي ودخلوه على علي ابن عباس احد كبار الامراء العباسيين اللي كان سفاح جاب الاوزاعي ده بقى شيخ مشايخ الشام هاتوه لي تعالوا. بعد المسفك دماء تلاتين الف مسلم في الشام. تعال يا حبيبي. ايه رأيك في الدماغ اللي احنا
والاموال اللي احنا خدناها علماء الشام بيقولوا احنا والله رفعنا اثوابنا كده. لان احنا عارفين الاوزاعي هيعملها عشان السيف لما يضرب راسه هدومنا ايه قال والله دماء اريقت بغير حق
واموال سلبت بغير حق. والله سائلك عنها يوم القيامة. وهي عليك في الدنيا لعنة. قال اخرجوه اخرجوه خرجوا خرجوا اخرجوا مين؟ ده احنا رفعنا خدومنا خلاص. قالوا له تعال بقى انت عملت ايه
قال والله دخلت عليه فتذكرت وقوفي بين يدي الله يوم القيامة. الله. فرأيته امامي جروا صغيرا. كلب صغير. كلب صغير خوفك من ربنا يديك راحة امن وامان. ده انت رحت لمين
رحت لربنا سبحانه وتعالى اذان الكاميرا ان شاء الله. بسم الله والحمد لله والصلاة والسلام على رسول الله صلى الله عليه وسلم وبعد. طيب احبابي الكرام من اين يأتي الخوف؟ عايزين بقى
قلوبنا تخف ما زلت بأكد الخوف عبادة جميلة يديك الامن والامان والطمأنينة والسكينة والراحة الخوف ده لما يدفعك عن المعصية تحس ان انت فعلا بني ادم قادر انك تتحكم في نفسك وتملك هذه النفس
الخوف ده بالنسبة لنا سعادة في الدنيا وفي الاخرة. منين الانسان يخاف؟ وازاي الانسان منا يخاف الخوف الخوف عندنا يا اخوانا نوعين ااكد برضو عشان الدروس دي بعض البنات بالذات بيفهموها على غير وجهها يعمل مشكلة. انا عايز الخوف اللي يدفع لي دفعة
ربنا سبحانه وتعالى الخوف اللي يمنعنا عن معصية الله. ده اللي احنا بنسميه خوف محمود. اما الخوف المذموم اللي يوصل الانسان لليأس والاحباط والقنوط. لا ده ده لنا ما يلزمناش احنا عايزين الخوف اللي يخلينا اصلا في امن وامان وطمأنينة وسكينة مش يعمل لنا مشكلة في حياتنا. من اين يأتي الخوف
اربع حاجات حاولوا بقدر المستطاع ان انتم تزيدوا فيها. لان كل ما الحاجات دي بتزيد كل ما الخوف في قلوبنا بيزيد. اسألكم سؤال هل جبريل والملائكة الذين رأوا وعاينوا ما لم نر ولم نعاين. خوفهم كخوفنا ها؟ هم ازيد ولا احنا ازيد
هم ازيد طبعا يخافون ربهم ايه؟ ليه يقول صلى الله عليه وسلم مررت ليلة اسري بي على جبريل وهو كان ايه؟ كالحلس البالي من خشية الله الحلس البالي عفوا اعزكم الله عارفين آآ كانوا زمان لما يحطوا البردعة على الدابة كانوا عشان البردعة ما تأزيش ضهر الدبة بيحطوا ايه؟ حتة قماش كده
ما بين البردقة وبين ضهر الدابة اسمها ايه ؟ اه. حتة القماشة دي لما بتترمى على الارض ممكن تتحرك؟ لأ. شفت السكينة اللي بتبقى فيها وهي مرمية اهو ده اللي سيدنا جبريل ده كان حاله لما النبي حب يشبه شكل جبريل عليه الصلاة والسلام ساجد بين يدي الله سبحانه وتعالى لا يتحرك
من شدة الخوف كالحلس البالي ايه؟ ها بن خشية الله. وقال صلى الله عليه وسلم ان اسرافيل منذ ان التقم الحوت عفوا منذ ان التقم البوق صوف لا ينفق فيه يوم القيامة
خايف ان هو يقفل عينيه خشية ان يؤمر قبل ان يرتد اليه طرفه. فيبقى اتأخر عن تنفيذ الامر ايه؟ ها؟ طرفة عين هذا الخوف اللي وصل اليه الملائكة. منين لانه عاين وراءه ما لم نعاين ولم نرضى
النبي صلى الله عليه وسلم لانه عاين وراء ما لم نرى كان صلى الله عليه وسلم اكمل الخلق خوفا وخشية لله لذا قال انا اعلمكم بالله واشدكم له ايه؟ وقال والله لو تعلمون ما اعلم هه لضحكتم
قليلا ولبكيتم الحديث. لو تعرفوا ما اعرفه والله يعني النبي رأى النار بعينه صلى الله عليه وسلم فهو رائي الموقف ده بس رأى النار رأى مال النار راعي مال النار
اه وانا في سانوي اه كان المعهد بتاعنا في اللي هو المعهد اللي قدام مصر طبعا. معهد المنصور الديني كان وراه كده جنبه كده على اليمين اشجار كتير جدا كده
ففي مرة كانوا عاملين نضافة ومش عارف ايه وكسروا غصون الشجرة اللي ما لهاش لازمة. اللي كانت داخلة على الفصول ومش عارف ايه. بقى كمية الحاجات الرزاق هو الزبالة والكلام ده كتير جدا
وولعوا فيها. كنا احنا تحت طبعا مع المشرف والكلام ده انا بس بقرب من النار واهجي النار الوهج بس الواهج دهو اول ما قربت انت اتفزعت ده دين اردني انت حسيت بس حاسة كده
حاسة بس كده يا رب سلم يا رب هل ليرى ويعاين بخلاف تماما ما لم يرى ولم يعاين. والنبي يقول ليس الخبر كالايه؟ كالمشاهدة اوليس خبرك الايه؟ كالمعاينة عفوا. ليس الخبر كالمعاينة. ممكن تسمع خبر عادي. انما لما تشوفه
لو واحد في يوم من الايام نسأل الله السلامة لكل المسلمين يا رب. آآ ماشي بعربيته بسرعة والعربية بتتقلب واللي جنبه بيحتضر وبيموت. وهو سامع حشردة وهي بتطلع بقى خلاص واللي جابه بينزف وصويت وصريخ في قلب العربية وبتتقلب. شايف ده كله بيطلع من الموقف ده شكله عامل ازاي؟ لانه ايه
عاين علم وعاين عشان كده يا اخواننا كان الامام المربي رحمه الله الامام ابو طالب المكي رحمه الله يقول يقول في كلام رائع يقول والخوف من مقام العلم كلام دهب والله. والخوف حال من مقام الايه؟ كل ما الانسان منا ازداد علما بالله سبحانه وتعالى. كل ما الانسان منا
الخوف اللي في قلبه ايه؟ ها بيبدأ يزداد. علشان كده سبحان الله كانت من اجل السلاسل اللي كانت فتحت علينا كلنا كتير. كانت السلسلة بتاعة ايه؟ اسماء الله الحسنى لان انت عرفت عن ربنا كتير جدا
فكلما ازداد الانسان منا علما كلما ازداد خشية لذا قال انا صلى الله عليه وسلم انا اعلمكم بالله وايه؟ ها؟ واشدكم له خشية علشان كده يا اخواننا انا دايما بقول لكم طلب العلم ضرورة
طلب العلم ضرورة محتاجين فعلا نهتم بطلب العلم وحضور مجالس العلم العرباوي ابن السارية بيقول وعظم رسول الله في موعظة بليغة وجلت من القلوب. قلوبنا اتعبت وذرفت منها ايه؟ وابو هريرة بيقول يا رسول الله انا لنكون معك فتذكرنا بالجنة والنار
فكأن ايه ها احنا شايفينها قدام عينينا. فنقوم من اهل الاخرة ولا نكون من اهل الدنيا اتعلم كتير اخونا حامد راكب عربيته وبيلف طول النهار تلات اربع سلاسل على فلاشة موجودين في قلب الحرامية سلسلة عن ربنا وسلسلة عن الدار الاخرة وسلسلة متعلقة
العلوم الشرعية سلسلة عن النبي صلى الله عليه وسلم انا عايز اتعلم. لان كل ما الانسان بيتعلم بيزداد ايه؟ خشية انما يخشى الله من عباده لان هم اعلم الخلق بالله سبحانه وتعالى
في اول حاجة العلم. تاني حاجة العبد الى الخواتيم وده مقام عالي قوي يا اخواننا يقول ابن الجوزي رحمه الله قيل لسهل ما هو الخوف خوف الصديقين من سوء الخواتيم
الصديقين ناس اصحاب الهمم العالية. الخوف اتولد في قلوبهم دايما من ايه؟ من اللحظة الاخيرة له في الحياة بنعينه دايما عليها عايز اللحظة دي اسأل الله سبحانه وتعالى باسمائه الحسنى وصفاته العلى. ان تكون اخر لحظة في حياتي وانا على منبر النبي صلى الله عليه وسلم
ابلغ دين امه اسأل الله عز وجل لي ولكم جميعا ان تكون اخر لحظة في حياتنا واحنا سجود بين يدي الله سبحانه وتعالى الخوف بيتولد دايما من نظرة الانسان منا لاخر لحظة له في حياته
حاول دايما تفكر فيها وتسعى من اجلها وده شيء ما يخوفش انت عايز تموت ازاي؟ ساجد؟ يلا وريني شطارتك في قيام الليل وكثرة سجودك. عايز تموت صايم؟ وريني شطارتك في كثرة الصيام. عايز تموت وانت طائع وريني الشيطان
عايز تموت وانت على المنبر يلا اجتهد في دعوة الناس الامر التالت هو تحليق القلب الدائم بالدار الاخرة القلب دايما يبقى ايه عينه دايما فين ها على القيامة. من هنا بقى بيجي الخوف
عين الانسان دايما على الايه؟ على القيامة ومن هنا دايما يجي الخوف. لزا يقول الامام المربي الامام المحاسبي رحمه الله في كتابه الرائع اداب النفوس. وننصحكم يا اخوانا الكتاب ده لازم يكون موجود عند كل واحد فيكم
اداب النفوس الامام المحاسبي رحمه الله. بيقول ايه؟ وتعهد يا اخي هو كلامه في الكتاب كده. انا عايز منك كزا وكزا وكزا وكزا واعمل كزا فكر في كزا. فانا سامحوني هقول كلامه كله مرة واحدة. وبعد كده يعني
وتعهد يا اخي قلبك والزمه الفكرة في امر المعاد يا ابني خليك مركز دايما ان قلبك عينه فين ها على الاخرة وتوهم بقلبك هول المطلع عند مفارقة الدنيا وتلقب ما قد بذل بذل اهلها فيها من مهج النفوس وتدنيس الاعراض
كيف انهم تركوا ذلك كله وقدموا على الله فرادى احادا مع ما قد وردوا عليه من وحشة القبر وسؤال منكر ونكير واهوال القيامة والوقوف بين يدي الله عز وجل. والمسائلة عن جميع ما كان منهم من قول
او فعل من مثل مثاقيل الذر وموازين الخردل حط دايما قلبك هنا فكر دايما انك لما تخش قبرك هتعمل ايه ولما تقف بين ايدين ربنا ويسألك عن الصغير والكبير هتعمل ايه؟ وانت بيتعرض عليك ذنوبك وحسناتك بين ايدين ربنا هتعمل ايه؟ واليوم
ام اللي بتطيش في الصحف يا ترى صحيفتك هتاخدها بيمينك ولا بشمالك. وتذكر الصراط وتذكر الجنة وتذكر النار. تذكر ده كله فمن الزم قلبه دائما ذكر هذه الاخرة تكون النتيجة
قلبه بفضل الله اتملى خوف الخوف الجميل اللي ربنا سبحانه وتعالى قال في شأنه انما نطعمكم لوجه الله لا نريد منكم جزاء ولا شكورا ان انا نخاف من ربنا يوما عبوسا قمطريرا ها؟ فوقاهم الله شر ذلك اليوم. هو خاف من اليوم ده؟ فاجتهد في العمل
الصالح فربنا نجاه من شر هذا اليوم خوف الرائح ده اللي يدفعك دفع انك تعمل لهذا اليوم. فسبحان الله انت خفت فاطعمت مسكين ويتيم واسير لاني خايف من يوم القيامة. انت بعد ما اطعمتهم ها خايف مرعوب وانا فرحان؟ ها فرحان لان انا عملت عمل صالح
لان انا عملت ايه ؟ ها؟ عمل صالح. فلما خاف انه عمل يعمل عمل صالح اعقبه ذلك ايه ؟ ها؟ الفرحة في الدنيا والفرحة يوم القيامة صح الخوف ما ما يضحكش
الخوف يقرب الخوف يديك الامن والامان يطمن قلبك واحد الخوف هو مقام من العلم. اتنين خواتيم تلاتة الذكر الدائم ايه؟ للدار الاخرة. اربعة ودي نقطة بقى مهمة جدا عايز اختم بها درسنا
قرب الانسان دايما يا اخوانا من الانسان اللي بيخاف من ربنا سبحانه وتعالى لما تقرب من الناس بتخاف من ربنا بتخاف من ربنا ولما تقرب من واحد والعياذ بالله بيعصي الله هيجرأك على معصية الله. ولما تقرب من حد مريض القلب اصلا ما عندوش خوف ده عنده امن من ملك لله انت هيجي لك نفس المرض
حاول تقرب دايما. علشان كده حاول الوقت التاني بتسمع درس عن خوف انظر اقرأ في سير السابقين سير السلف عن الخوف. وكل ما هتقرأ في سيرهم اكتر هتكون النتيجة ان انت ها
هتلاقي النعمة الكبيرة العمل الجميل ده اللي اسمه الخوف بدأ يتنقل من عندهم ويجي فين؟ ويجي عندك انت متفقين كده؟ يبقى اربع حاجات تجيب لنا الخوف واحد. العلم اتنين خواتيم. تلاتة الزام القلب للدار الاخرة. اربعة. القرب من
اللي بيخاف من ربنا. البنت اللي كانت امها دايما بتقول لها يا بنتي احنا بنخاف من ربنا. البنت طلعت نشأت على الكلمة دي. احنا بنخاف من ربنا. فربت انتهى احنا بنخاف من ربنا
عايزين نربي نفسنا هذه التربية. اسئلتكم كده سريعا صحيح السؤال الاولاني آآ السلام عليكم ورحمة الله وبركاته. وعليكم السلام ورحمة الله وبركاته. زادك الله توفيقا. اللهم امين واياك واياكم. آآ ليه جار نصراني مريض؟ هل يجوز لي زيارته والدعاء له؟ جزاك الله خيرا
ايوة يجوز يجوز ان انا ازور آآ المريض النصراني وادعو له بالشفاء يجوز فالنبي صلى الله عليه وسلم زار عمه ابا طالب وهو كافر وزار النبي صلى الله عليه وسلم الغلام اليهودي الذي كان ايه؟ اه الذي كان يخدمه
فزاره النبي صلى الله عليه وسلم. لذا سئل الامام احمد رحمه الله هل يجوز زيارة غير المسلم؟ فقال نعم فعله النبي صلى الله عليه وسلم هل حديس سبحان الله والحمد لله والله اكبر لا اله الا الله ثم الدعاء اللهم اهدني اللهم اغفر لي اللهم ارزقني هذا الحديس الصحيح هذا الحديث صحيح
صححه الشيخ الالباني في صحيح الترغيب والترهيب ان اعرابيا جاء الى النبي صلى الله عليه وسلم فقال يا رسول الله علمني شيئا انتفع به. فاخذ النبي بيد الاعرابي وقال له هات ايدك كده قل يا اعرابي سبحان الله والحمد لله ولا اله الا الله والله اكبر
وختم النبي صلى الله عليه وسلم على يد هذا الاعرابي كده الاعرابي خد الاربع كلمات ومشى شوية وقام راجع تاني. فالنبي ضحك وقال تفكر البائس. قال يا رسول الله سألتك عن اربع كلمات انتفع بها. سبحان الله والحمد لله ولا اله الا
الله اكبر هذه لربي دي بتاعة ربنا فما لي انا لي ايه؟ دي بتاعة ربنا انا عايز حاجة انتفع انا بها. اعراض الفحص. اعراضي صحيح فعلا. فقال النبي صلى الله عليه وسلم يا اعرابي انك اذا قلت سبحان الله قال الله
صدق عبدي. فاذا قلت الحمد لله قال صدق عبدي. فاذا قلت لا اله الا الله قال الله صدق عبدي. فاذا قلت الله اكبر قال الله صدق عبدي. فاذا قلت اللهم
واغفر لي اللهم ارحمني اللهم ارزقني. قال الله سبحانه وتعالى غفرت لعبدي رزقت عبدي هديت عبدي. فالحديث صحيح ثابت عن النبي صلى الله عليه وسلم هل الاصح السجود باليد؟ النزول على اليد ام على الركبة اولا؟ جزاك الله خيرا. النزول فيما ارى والله اعلم فيما عندي والله اعلم ان النزول على
والارجح وانا نازل للسجود انزل على اليد مش على ركبتي وذلك لان النبي صلى الله عليه وسلم قال نهى النبي صلى الله عليه وسلم ان يسجد احدكم كما يسجد البعير
والبعيد لما بينزل بينزل على اللي قدام الاول ولا اللي ورا؟ على اللي قدام واتفق اهل اللغة على ان رتبة كل ذي اربع في يداه. يعني البعير الركب بتاعته قدام ولا ورا؟ قدام. فهو لما بيسجد بيسجد على الايه
على الركب احنا نهينا عن التشبه آآ بالبعير في الاصل فيما هو راجع عندي والله اعلم ان السجود انما يكون على اليد ننزل الاول على اليد مش على الرجل. ما حكم السجود ويوجد هناك حائل بين الجبهة والارض؟ عند القيام والقعود مثل النقاب او وضع الخمار تحت
جبهة عند السجود اه اه الاصل ان انا اسجد بهذه الاعضاء السبعة اللي النبي صلى الله عليه وسلم قال امرت ان اسجد على سبعة اعظم الجبهة واشار بيده الى الانف. واليدين والركبتين والقدمين. فالاصل ان هي تسجد على الارض. ده الاصل
اما اذا كان هناك مثلا مانع مثلا او شيء يمنعني من السجود مني للارض مباشرة كشدة الحر اللي كان موجود في زمن الصحابة رضي الله عنهم انس رضي الله عنه كان بيقول احنا كنا نعجز ان احنا نسجد بين يدي النبي صلى الله عليه وسلم في صلاة الضهر من شدة الحر. فكاد احدنا يطرح ثوبه ليسجد
علي. حديس صحيح البخاري. فاحنا من شدة الحر مش قادرين نحط دماغنا فين؟ على الارض. فحطينا ثوب علشان نسجد عليه. فاذا كان لعلة لا شيء في ذلك ان شاء الله. ازا كان لعلة فلا شيء في ذلك ان شاء الله
انا بقوم الليل بفضل الله ربنا يا رب يعينك ولكن ممكن وانا بقرأ القرآن اخطأ في القرآن في حرف او ابدل حرف في مكان حرف. هل علي وزر ام لا؟ طب ما تيجي نطرح السؤال بطريقة تانية احسن شوية. ايه رأيك ان احنا ندور
على ازا كان صاحب السؤال ولد ايه المشكلة ان احنا ندور على شيخ ونبدأ نتقن عنه عنده القرآن ونصبح ان شاء الله من اهل الاتقان كده فنكون مع السفرة الكرام البررة. التجويد القرآن محتاج شهرين اتنين بس
لازم مع شيخ كويس شهرين اتنين بس. تبقى ما شاء الله المنشاوي. ما شاء الله لا قوة الا بالله في اتقان القضاء. ما شاء الله لا قوة الا بالله. شهرين اتنين بس. بجد واجتهاد. وتكون
ان شاء الله متقن جدا وتكون مع السفر والكهرباء. اما ازا كان الانسان طيب دور البيان جنبنا اهي على اخر في الشارع عاملة دورة تجويد. روحوا نحضر دورة التجويد. نتقن كتاب الله سبحانه وتعالى
اما ازا كان طبعا في زروف مش قادر دلوقتي او في الصيف ان شاء الله هتجتهد. فباذن الله ارجو ان يكتب الله تبارك وتعالى لك على هذه التعتعة في القرآن
اسأل الله ان يكتب لك الاجران الاجرين كما قال النبي صلى الله عليه وسلم ومن قرأه وهو عليه شاق يتتعتع به له ايه؟ له اجران اه اه ايه رأي حضرتك في من يذهب الى الافراح التي بها اغاني واختلاط بحجة الا يزعل منه صاحبه؟ جزاكم الله خيرا
والله يا اخواني من اكتر الاشياء اللي تدمي قلب اي مسلم عنده حب لربه او حب لدينه ما يحدث للاسف في زمننا هذا في الافراح والله اكتر شيء يدمي قلب اي انسان. انه يخش فرح من هذه الافراح الان
كمية تجرؤ على الله غير عادية. يعني البنت عمالة ترقص وسط الناس. يا اخوانا مين يرضى بده مين يرضى بده والعجيب ان اخوها وابوها يراها وهي شبه عارية وعمال يصقف لها ايه قمية قمية الدوافة دي؟ ايه
نية الديافا دي نفس الاب ده لو قلت له هات لي بنتك تلبس ميني جيب زي ما كانت لابسة امبارح والله يطخك عيارين نار يعني وحضرتك النهاردة راجل وكنت امبارح اه
والله يا اخوانا امر صعب ضيافة والبنت من دول تبقى متكشفة بهذه الصورة راحة تخطف العريس من هناك. ما هي فرصة. نخطف حد من هناك والله لا تجد ابدا الا الا القليل النادر. من مسل هزه الزيجات اللي بتبدأ من اماكن المعصية دي واحدة منهم بتدوم او بتستمر. هو كان عايز
عريانة زي ما كنت عريانة انما لما لبست هدوم البيت خلاص لو مش عايز الشكل ده هيدور على العريانة في فرح تاني فده شيء لا يرضي الله سبحانه وتعالى ده شيء لا يرضي الله سبحانه وتعالى. والله يا اخوانا انا في مرة كنت رايح زيارة لاخونا الدكتور محمد علي يوسف في طلخا. هو ساكن في شارع النوادي. والله يا اخوانا انا
انسى ابدا. انا معدي والدنيا كانت زحمة وسامع صويت وصريخ يعني على ما قربت من النادي كده الناس عمالة تيجي بخير يا جماعة في ايه؟ ده اللي سكتة قلبية وماتت. والله يا اخوانا جا لها سكتة قلبية وماتت. اذا كيف تلقى الله؟ هتلقى الله ازاي؟ تلقى الله
وهي عريانة كده. تلقى الله ازاي وهي كانت عمالة ترقص قدام كل الخلق ازاي؟ وفين الاخ وفين الاب اللي المفترض عنده غيرة اصلا انا فين غيرتي على عرضي؟ وفين غيرتي على لحمي وانا عارف ان كثير من الشباب بيبقى جاي الافراح علشان عينه على ده عينه على دي وعلى دي وعلى دي وعلى جسم
دي وعلى جسمي دي فين غيرة الاب وفين غيرة الاخ فين ومين يظن ان انا اول ليلة في زواجي النعمة فالعظيمة اللي ربنا اداها لي ويسرها لي ان انا اتجرأ على الله بهذه الصورة. هو نفس العريس قل له تقبل ان زوجتك تاني يوم الصباحية. لما صحابك يروحوا
تطلعها بنفس فصيام فرح امبارح يقول لك لأ. طب طلقها ترقص معنا زي ما كانت بترقص امبارح لأ. طب احنا هنقعد احنا مش هنرقص بس خليها ترقص قدام زي ما كانت بترقص امبارح
مين عاقل يقول كده مين عاقل يرضى بهذا اصلا فين فين الدين؟ وفين الاخلاق؟ فين القيم وفين المبادئ؟ حد دعاني على كتب كتاب وقال لي الناس بقى عاليين جدا في
صورة اهي. وقال لي في في نادي القوات المسلحة واحنا على النيل برة وهنبقى العصر. فقلت خلاص العصر يبقى يعني ان شاء الله الناس هتبقى يعني ايه؟ ناس يعني ان شاء الله يعني
ولا يبقى في شباب كتير والدحوة وتيجي تزكرهم بالله وتيجي مش عارف ايه انا بس والله العزيم انا بتنزل بالسلم كده انا نزلت درجتين وعيني يعني شافت المنزر من فوق كده دعوة مين ؟ ده الناس دي لسة ما يوصلهاش اسلام اصلا. دعوة مين يا عم
لا لا جريت والله جريت انا اول شيء وقع في في ذهني الان مصيبة تحصل بسبب غضب ربنا على الشكل ده لا يا اخواننا ايه يا اخواننا؟ ايه المشكلة ان احنا نعمل افراحنا؟ افرح يا سيدي ولكن بشيء يرضي ربنا سبحانه وتعالى
ايه المشكلة تكلف شوية؟ يبقى في قاعة للرجال وقاعة للنساء؟ ايه المشكلة ايه المشكلة؟ والبنات بيفرحوا مع بعض والشباب بيفرحوا مع بعض. برضه ايه المشكلة هو الفرح مش هيبقى فرح غير لما عرضي. الدنيا كلها تشوفه
هو فرحي مش هيبقى فرح غير لما كل الناس تشوف مراتي بتعرف ترقص ولا لأ ايه يا جماعة الكلام ده ايه الكلام ده فين الغير اصلا ده احنا من الحاجات اللي ربنا ميز بها المؤمن انه بيغار على عرضه. بيغار على عرضه وهو واقف اصله على وشه فهو واقف يسقف لها كده وصاحبه اللي بيرقص معها
ونعم الرجولة يا ابني والله. ونعم انا يعني متنبئ لك بمستقبل يعني ما اقولكش. لا يا اخواننا لا لا لا يا اخواننا هذه الافراح احنا احنا هنقف مع الزوج والزوجة قبل قبل المعصية الكبيرة دي اي حاجة هم عايزينها احنا معهم في ضهرهم. بينقل عفش بينقل حاجة انا معك هشيل
ما تجيبش حد يشيل عنك. انا هاشيل الحاجات دي تطلعها لك فوق هقف معاك لحد اخر لحظة ولكن عندي معصية ربنا انا انا لا يا اخوانا لا لا انا لا يمكن ادخل حاجة زي كده اصلا لا يمكن حد
بيقبل انه يموت في الوضع ده مين فينا يرضى بكده لا يا اخوانا انا انا لا اراعي ابدا رضا الناس عني او سخط الناس. انا الاساس عندي ربنا راضي عني ولا لأ
دي اهم حاجة عندي وبعدين صاحبك حتى لو زعل منك ان انت ما رحتلوش آآ يعني بعدها بيومين تلاتة كده هات له هدية محترمة كده ورح له البيت هو اول ما يشوف الهدية المحترمة هينسى اي حاجة بفضل الله خلاص. اسألكم الدعاء لجدتي والشاب عمر سمير
تالتة مدني كلية جامعة الدلتا توفي. لا حول ولا قوة الا بالله اسأل الله سبحانه وتعالى ان يغفر لهم وان يرحمهما. اللهم اغفر لهما وارحمهما. اللهم اغفر لهم وارحمهم. اللهم عافه واعف عنهم. اللهم اكرم نزلهم ووسع مدخلهم واغسلهم بالماء
والثلج والبلط. اللهم اجعل قبورهم روضة من روض الجنة ولا تجعلها حفرة من حفر النيران يا رب العالمين ارجو من حضرتك انك تصلي على النبي صلى الله عليه وسلم. عليه الصلاة والسلام. والحضور يصلوا ويبعتوا رسايل بالصلاة على النبي صلى الله عليه وسلم. اللهم صلي وسلم وزد وبارك على نبينا محمد واله وصحبه
حديث ان رجل قال لا اله الا الله عدد مكان لا اله الا الله عدد ما يكون لا اله الا عدد الحركات والسكون. بعد سنة كاملة قالها قالت الملايكة لم ننتهي من كتابة حسنات السنة الماضية. هل هذا صحيح؟ لا لا يثبت عن رسول الله صلى الله عليه وسلم
هل النبي صلى الله عليه وسلم في صلاة الجمعة كان يخطب بالناس ولا يصلي به الامام؟ وهل يجوز ان نفعل ذلك؟ بمعنى ان حد يخطب وحد يصلي. لا هدي النبي صلى الله عليه وسلم
السنة في الجمعة كان النبي صلى الله عليه وسلم يخطب ويصلي صلى الله عليه وسلم. آآ كان يخطب ويصلي. اما اذا آآ اذا الامام مسلا نزل الخطبة وتعبان. يا اخواننا الوقفة على المنبر صعبة. صعبة جدا. مش شيء سهل والله
الشيخ اللي بيطلع يقعد على المنبر نص ساعة ده ما بيتكلمش بلسان. ده جسمه كله بيتكلم معه فازا في يوم من الايام تعب اه مش قادر حد دخل حد صوته راح دخل حد فما فيش فيها مشكلة ان شاء الله الصلاة بتكون صحيحة والجمعة صحيحة ان شاء الله. برجاء الدعاء
طفل عمر محتاج عملية توسيع اوردة في القلب ودعام اسأل الله سبحانه وتعالى ان يشفيه وان يعافيه. اسأل الله سبحانه وتعالى ان يشفي ابننا عمر وان يعافيه. وان يلبسه ثوب الصحة والعافية والسلامة. اللهم امين
نصيحة الشيخ سواق لقى الة حاسبة يقدر تمنها تلتمية وخمسين جنيه. لو جديدة وابقاها ابقاها معه لمدة شهرين. ولم آآ يسأل عنها احد ثم عرضها علي للبيع وانا في حاجة لها. والسائق ده حالته المادية ليست يسيرة فاعطيت له ميتين جنيه واشتريتها منه
هل علي ذنب؟ السؤال التاني هل الصدقات الجارية للموتى غير الكوردير او المصاحف في المساجد؟ طيب السؤال بالنسبة للقطا يعني خلوا المسألة عامة ما تخلوهاش بقى في المسألة دي خاصة. يعني اللقطة عامة نوعين
عامة ايه؟ نوعين. في لقطة لا يجوز اصلا التقاطها زي نقطة الحرم حد في الحرم المكي او المدني لقى فلوس. سيبها في مكانها. لحد ما الصحابي يرجع ياخدها او اذا اخذتها خذها للتعريف
النوع النقط ايضا التي لا تؤخذ الابل. اللي نلاقيه مسلا في غابة مسلا في صحرا لأ سيب هو معه اكل ومعه شرب وسيبه لحد ما يرجع لصاحبه وفي نقطة اخرى يجوز ان احنا يجوز ان احنا نأخذها ان احنا نلتقطها
وموقفنا منها نعيد النوع الاول انا لقيت في الشارع الترعة هنا مسلا تلاتة جنيه رزق ربنا سقم لك خدهم لقيت في الجامعة تلاتة اربعة خمسة جنيه عشرة جنيه. آآ خده رزق ربنا سبحانه وتعالى ساقه لك لان المكان مفتوح وصعب الوصول لصاحب هذا الامر. النبي صلى الله عليه وسلم كان اللي هو مش
في الشارع لو لقى تمرة ياخدها كده ياكلها ويقول والله لولا انني اخشى انها ان تكون من تمر الصدقة لاكلتها. فهو كان ممكن ايه ها؟ ياكلها بس ما اكلهاش ليه
وثبت عند الامام البيهقي رحمه الله ان النبي صلى الله عليه وسلم وجد تمرة عائرة في الطريق. فاخذها النبي صلى الله عليه وسلم يأكلها فلسه جاي النبي صلى الله عليه وسلم يأكلها. آآ جاء السائل وقال يا رسول الله اعطني شيئا
بابي هو وامي يعني لم يأكلها ما كلهاش واعطاها لهذا السائل ثم ضحك وقال سبحان الله والله لو لم تأتها لاتتك لا هي هي بتاعتك هي نصيبك. لو ما كنتش جيت علشان تاخدها كانت ايه؟ كانت هتجي لك لحد عندك. سبحان الملك سبحانه وتعالى يعني
فهنا اللقطة اللي النبي خدها اداها لواحد اكلها انتفع بها. انا هاخدها انتفع بها وبعد ما انتفعت بها يبقى رزق يظهر. فتبقى وقعتك منيلة يعني لان انت مضطر ان انت ايه ترجعها له تاني. يعني فاسأل الله سبحانه وتعالى ان يرزقنا واياكم شنطة من هذه الشنط. انتم ما بتقولوش امين ليه
طيب. ما هي الصدقات الجارية للموتى غير الكولدير او المصاحف في المساجد آآ كتب العلم. ودي نقطة يا اخواننا مهمة يعني غفل عنها كثير من الناس من اعظم ما تميزت به حضارة المسلمين الوقف على طلبة العلم
وده شيء غريب. الدعوة يا اخواننا محتاجة مصاريف. يعني مسلا انا الحضري زمان لما صد في كاس افريقيا ضربتين جزاء جاء له ثلاث فلل وجاء له كم عربية جاء له مش عارف ايه. والناس دي بتلاقي اللي بيصرف عليها. صح
لعيبة الكورة بتلاقي اللي يصرف عليها. الرقاصات بتلاقي اللي يصرف عليها. وتلاقي رقاصة ما شاء الله متقنة لعملها جدا. عاملة مكان لتعليم الرأس مجاني. لان هي عندها رسالة فطبعا الناس دي بتنفق في الباطل
الدعوة بتاعتنا يا اخوانا دعوتنا محتاجة اللي ينفق عليها. الدعوة محتاجة اللي ينفق عليها. اللي ضيع ائمة الاوقاف في زماننا ان للاسف مرتباتهم زهيدة جدا زهيدة جدا. فيا عيني هو محب للدعوة. عايز يشتغل في مسجده. بس عنده اربع خمس اولاد وبيدفع ايجار الف وخمسمية جنيه. فيا عيني عشان الضغط
تلاقيه شغال شغلانة الصبح ما يعرفش يروح مسجده بالليل. يعني عايز يحضر خطبة كويسة فهو عايز يشتري كتاب مش لاقي كتاب لان الكتاب النهاردة بمبلغ وقدره والله انا النهاردة رحت اشتريت خمس كتب. خمس مجلبات. كم يا سيدي؟ قال لي سبعمية وخمسين جنيه. والله سبعمية وخمسين جنيه
انت هتقول ايه فطالب العلم اللي هو امام الاوقاف عايز يحضر خطبة يحضرها منين؟ مش لاقي. فبيجمع كلمة من الشرق وكلمة من الغرب وكلمة من فوق وكلمة من تحت ويطلع على المنبر يا عيني تبقى خارج من الخطبة متأزي. وناس يقولوا ادي يا عم بتوع الاوقاف وقرف وهم ومش عارف ايه
طب انت في يوم من الايام فكرت انك تدور عن الدافع اللي دافعه للوصول لهذه الحالة؟ ارى ان من اعظم انواع الصدقات الجارية في زماننا. امام الاوقاف اللي جنب البيت عندك. تروح تشتري له شوية كتب بمتين تلتميت جنيه. وتروح تقول له دي هدية. مني لك
بس بشرط انك تشتغل منها في الخطب وفي الدروس انا بقول الكلام ده انا اللهم لك الحمد المكتبة عندي تلات اوض انا مش محتاج كتب من حد. عشان بس ما حدش يفهم الكلام
على غير انت عارف بقى ايه بيقص كلمة هنا ويقول لك ده الشيخ بيقول ايه. لا يا اخواننا انا الحمد لله اللهم لك الحمد انا يعني اللهم لك الحمد. عندي تلات كتب تلات اوض في
الشقة كتب. اللهم لك الحمد. وربنا يعيني على مزاكرتك لهم يعني. بس انا اعرف زمايلي ما عهوش فلوس يشتري كتاب. اعظم سبيل الان في الصدقة الجارية انك تروح تشتري شوية كتب. تعال لي قل لي انا عايز اعمل المشروع ده
على اسماء شوية كتب آآ كتب الشيخ مسلا خالد ابو شادي مسلا اشتري مجموعة الكتب دي ورح اديها له. اشتري كتب الشيخ محمود المصري ورح اديها له. كتب الشيخ سيد عفان وراح اداها له الكتب اللي هي تبقى مليانة موضوعات تخدمه. واديها له
اشتري له شوية كتب اللي هي متعلقة بالخطب دي ويروح اديها له. خطب مسلا الشيخ حسان الشيخ يعقوب خطب الشيخ كشك. ايا كانت السلسلة بتاعة الخطب. اشتري الكتب دي رح اديها للشيخ اللي جنب بيتك. هنا تنتفع بعدة امور. اولا هذه صدقة جارية. الامر التاني ان هذا علم ينتفع به. الامر
التالت ان الصدقة اللي انت عملتها دي راحة للشيخ ولا رايحة الالاف بتسمع للشيخ؟ فكل حد هيسمع من الشيخ ده هو راح في ميزان حسناتك ازا طبق للشيخ عمله احنا عملنا التجربة دي مع مجموعة من اخوانا والله يا اخوانا واحد منهم حد كان حامل لكتاب الله عز وجل
وكان شغال كانوا اتنين واحد منهم شغال تباع على الميكروباص المجزر دراسات وواحد منهم كان شغال في مطبع فول وطعمية هنا مشهور في المنصورة دول كانوا اول اتنين عملنا معهم المشروع ده. والنبي بصوا يا جماعة كتبكم وبصرتكم وحاجتكم احنا هنوفرها. بس ركز في مسجدك. والله
الاول منهم ان يسأل الله سبحانه وتعالى ان يوفقه لما يحبه ويرضى. قعد في المسجد وركز مع الناس بيحفظ نص القرآن ختم على ايده تلتمية وخمسين شاب كتاب الله فدي من انهو من افضل واعظم انواع الصدقات اللي ممكن في يوم من الايام تقدمها. فهي صدقة جارية ونعم الصدقة الجارية. وده كان هدي سلفنا
كانوا بيعملوا مكتبات ضخمة جدا. آآ لطلبة العلم. كانوا بينشئوا المدارس اللي هي الشرعية بتاعة زمان اللي كانت بتقف في المساجد وطالعين طولة العلم يعمل وقفة على طلبة العلم. طالب
في العلم ييجي يلاقي الالم بتاعه الاقلام بتاعته ويلاقي الكشاكيل ويلاقي الاوراق ويلاقي الكتب هو بس ييجي يطلب العلم. ولو طالب مغترب يلاقي المسكن ويلاقي يقعد فيه ويروح المسكن بتاعه ويلاقي الاكل محطوط ومستنيه وهو سخن علشان ياكله
فاعظم انواع الصدقات الجارية في زمنا قايمة الاوقاف يا اخوانا. ائمة الاوقاف يا اخوانا. اهتموا بائمة الاوقاف الاوقاف كعمل خيري كبير مقرون دايما كان مقرون دايما بالايه؟ بالدعوة. صح الاوقاف اصلا دي الاوقاف اصلا دي كانت وزارة للناس اللي بتوقف اراضي وبتعمل اعمال خيرية كبيرة جدا. فكانت دي اصلا الاوقاف دي هي بتدير الاوقاف دي
فالاوقاف دي كانت مربوطة منين؟ بالدعاة فانا نصيحتي اهتموا بائمة الاوقاف اللي حواليكم. طبعا يعني برضو بادب وباحترام وبخلق ونقدرهم ونرفع من قدرهم كده. هم محتاجين دعم نفسي محتاجين ان احنا نكون جنبهم. وصدقوني اللي بينجح فيهم بيبقى تأثيره عظيم جدا وسط الناس. ماشي يا اخوانا؟ الامر الثاني ونختم بقى بالكلام ده
من الصدقات الجارية المهمة جدا في زمنا المستشفيات آآ الاجهزة الطبية في المستشفيات وده يا اخواننا ما حدش يعمله الا بشرطين. الشرط الاول ان يكون له حد جوة المستشفى دي
الامر التاني المتابعة لان احنا قبل كده كنا يا اما بنجيب اجهزة من مستشفيات بتتحط في العهدة وبتتركن ما بتطلعش للناس اصلا وامين العودة خايف ان هو يطلعها اصل لو طلعت هيتسأل عنها
انما لما يكون لك حد جوة وهو المسئول عن الجهاز وده اللي احنا عاملينه دلوقتي في مستشفيات الجامعة. لنا جوة حبايبنا بفضل الله يعني اللهم لك الحمد شبابنا وولادنا اللي خرجوا من
الدروس ده اهي من ايام الصديق من خمستاشر لستاشر سنة هم اللي ماسكين مستشفيات الجامعة دلوقتي. تعال يا ابني عايز ايه؟ انا عايز كزا وكزا وكزا وكزا. اعمل كزا. احنا كنا لسه في احد المستشفيات
آآ العنبر هو كما كان واحد بس مكان واحد بس كان بيكشف فيه رجال ونساء وكله بيتعرى وكله كله كده على بعضه فقلت له طب انت محتاج ايه؟ قال لي محتاج جهازين تكييف. نحطه في اوضة تانية نفصل الرجال عن النساء وبعد ما كانت العيادة كلها في مكان واحد تتقسم على اكتر من مكان
وبالتالي هنخف على الناس ونعمل ونسوي. طب والاجهزة عايز جهاز كزا وكزا وكزا. بعد اما كان النهاردة بناخد عشر حالات او خمستاشر حالة للكشف والمنزار والكلام ده اه بيقول لي طبعا بيجي لنا مية. فاحنا بنعمل خمستاشر لان المكان لا يسمح
قال لي بفضل الله دلوقتي احنا بنعمل مسلا ستين وسبعين وتمانين حالة في اليوم فانت بتفرج كرب على ناس فمن اعظم الصدقات الجارية في زمنا آآ الاجهزة في المستشفيات. طبعا مع حالة البلد طبعا وما فيش توريد للاجهزة ولا توريد للصيانة ولا توريد مش عارف ايه. فاحنا
احنا محتاجين ان احنا نكون واقفين دلوقتي يعني آآ علشان الناس الغلابة اللي مش لاقيين يا عيني ادوية ولا لاقيين جهاز يعملوه ممكن جهاز منظار واحد مسلا يخش مسلا في
اتنين تلاتة مليون جنيه الجهاز ده برة عشان حد يروح يعمل منزار هناك يتكلف مسلا على الاقل مسلا الف جنيه هو بيعمله في مستشفيات جامعة مجاني ما نعمل حاجة زي كده. وهكذا. طول ما احنا ماشيين في الطريقين دول دول انفع ابواب الصدقات الان. الماية يا اخواننا النبي كان بيقول افضل الصدقة سقي الماء
من زمان وما كانش فيه مية زمان النبي ما كانش فيه مية قليلة. فكان افضل حاجة ان الناس كانت ايه؟ طب ايه الف حاجة للناس دلوقتي؟ حاجتين. العلم. الناس تتعلم. الحاجة التانية صحة الناس
جزاكم الله خيرا هذا وصلى الله على نبينا محمد واله وصحبه وسلم